എഫ്.സി.എല് സീസണ്1 ക്രിക്കറ്റ് ലീഗ് : എസ്.കെ.സി.സി ജേതാക്കളായി അബ്ബാസിയ : കുവൈറ്റിലെ പ്രശസ്ത ക്രിക്കറ്റ് ടീമായ ഫൈറ്റേഴ്സ് ഇലവന് സംഘടിപ്പിച്ച എഫ് സി എല് സീസണ്1 ക്രിക്കറ്റ് ലീഗില് ടീം എസ്കെസിസി ജേതാക്കളായി. അബ്ബാസിയയില് വെച്ച നടന്ന ഫൈനലില് ടീം റെഡ് ആന്ഡ് ബ്ലാക്കിനെ 39 റണ്സിനു പരാജയപ്പെടുത്തി. ടോസ് നേടി ആദ്യം ബാറ്റ് ചെയ്ത എസ്കെസിസി നിശ്ചിത 14 ഓവറില് 9 വിക്കറ്റിനു 155 റണ്സ് നേടി. 156 റണ്സ് വിജയലക്ഷ്യവുമായി ഇറങ്ങിയ റെഡ് ബ്ലാക്കിന് 116 റണ്സ് നേടാനേ സാധിച്ചുള്ളൂ. വിജയികള്ക്കുള്ള ചാമ്ബ്യന്സ് ട്രോഫിയും ക്യാഷ് പ്രൈസും അല്മുള്ള എക്സ്ചേഞ്ച് മാര്ക്കറ്റിങ് എക്സിക്യൂട്ടീവ് ശ്രീ മാത്യു സമ്മാനിച്ചു. റണ്ണേഴ്സപ്പ് ടീമിനുള്ള ട്രോഫിയും ക്യാഷ് പ്രൈസും സംസം ഹോട്ടല് ഓണര് ശ്രീ ലത്തീഫ് സമ്മാനിച്ചു. ഫൈനലിലെ മാന് ഓഫ് ദി മാചിന്നുള്ള ട്രോഫിയും ഫുഡ് കൂപ്പണും അല് ബേക്ക് ഹോട്ടല് ഓണര് ശ്രീ അലി സമ്മാനിച്ചു, ടൂര്ണമെന്റിലെ മികച്ച താരങ്ങള്ക്കുള്ള ട്രോഫിയും മെഡലും മലബാര് ഹോട് പാന് ഹോട്ടല് കോഓണര് ശ്രീ ഷമീര് സമ്മാനിച്ചു. ഷേര്ബിന് മഹീന് അങ്കറിങ് ചെയ്ത ചടങ്ങില് ജോര്ജ് കുരിയക്കോസ് സ്വാഗതം പറഞ്ഞു, കമ്മിറ്റി അംഗങ്ങളായ അനൂപ് ഓക്കേ, സുരാജ് സുബ്രന്, കിരണ് നായര്, അജുമോന്, മനു ആന്റണി എന്നിവര് പ്രസംഗിച്ചു.